
KĖDAINIŲ RAJONO SAVIVALDYBĖS TARYBA

SPRENDIMAS
DĖL KĖDAINIŲ RAJONO SAVIVALDYBĖS TARYBOS 2024 M. GEGUŽĖS 31 D. SPRENDIMO NR. TS-161 „DĖL LEIDIMO VIEŠAJAI ĮSTAIGAI KĖDAINIŲ LIGONINEI NUOMOTI PATALPAS“ PAKEITIMO

2024 m. birželio 19 d. Nr. SP-249
Kėdainiai

         Kėdainių rajono savivaldybės taryba n u s p r e n d ž i a:
         Pakeisti Kėdainių rajono savivaldybės tarybos 2024 m. gegužės 31 d. sprendimo Nr. TS-161 „Dėl leidimo viešajai įstaigai Kėdainių ligoninei nuomoti patalpas“ 2 punktą ir jį išdėstyti taip: 
         „2. Pavesti viešosios įstaigos Kėdainių ligoninės direktoriui organizuoti viešą nuomos konkursą, pasirašyti 1.2 papunktyje nurodyto turto nuomos sutartį, perdavimo–priėmimo aktą ir informaciją apie sudarytą nuomos sutartį, siekiant paskelbti savivaldybės interneto svetainėje, pateikti Kėdainių rajono savivaldybės administracijos Turto valdymo skyriui ne vėliau kaip per 1 mėnesį nuo sutarties sudarymo dienos“.
Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų  administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.

Kėdainių rajono savivaldybės tarybai

AIŠKINAMASIS RAŠTAS
DĖL KĖDAINIŲ RAJONO SAVIVALDYBĖS TARYBOS 2024 M. GEGUŽĖS 31 D. SPRENDIMO NR. TS-161 „DĖL LEIDIMO VIEŠAJAI ĮSTAIGAI KĖDAINIŲ LIGONINEI NUOMOTI PATALPAS“ PAKEITIMO

2024 m. birželio 13 d. 
Kėdainiai

Parengto sprendimo projekto tikslai:
Pakeisti Kėdainių rajono savivaldybės tarybos 2024 m. gegužės 31 d. sprendimą Nr. TS-161 „Dėl leidimo viešajai įstaigai Kėdainių ligoninei nuomoti patalpas“.
Sprendimo projekto esmė, rengimo priežastys ir motyvai:
Patikslinti minėto Savivaldybės tarybos sprendimo 2 punktą, kadangi viešoji įstaiga Kėdainių ligoninė organizuos tik 1.2 papunktyje nurodytų patalpų viešą patalpų nuomos konkursą, o 1.1 papunktyje nurodytos patalpos bus išnuomotos organizuojamo viešo pacientų maitinimo paslaugų pirkimo konkurso apimtyje.
Taip pat dėl administracijos struktūros pasikeitimo, keičiamas skyriaus pavadinimas. 
         Lėšų poreikis (jeigu sprendimui įgyvendinti reikalingos lėšos):
         Nėra.
         Laukiami rezultatai:
         Pakeistas Savivaldybės tarybos sprendimas, ištaisant neatitikimą ir pakeičiant skyriaus pavadinimą.      
         Numatomo teisinio reguliavimo poveikio vertinimas*

* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

